Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Rusia interreta cenzuristo blokas la retejojn de la teamo de Navalnij
#000005
Ekrankopio de globalcheck.net montranta la alireblecon de dum 24 horoj ĝis 16:20 UTK+1 (18:20 Moskva tempo) la 26-an de julio 2021. Akra falo de la alirebleco estas observata ĉirkaŭ 9:00 UTK+1 (11:00 Moskva tempo).
#000006
Roskomnadzor, la rusia registara agentejo redpondeca pri monitorado kaj cenzurado de la interreto en Rusio, blokis la retejon de la malliberigita opozicia gvidanto Aleksej Navalnij por uzantoj en Rusio [eo].
#000007
La 20-an de julio, la teamo de Navalnij raportis per Telegramo [eo] ke la ĉefa retejo, , kaj 40 aliaj retpaĝoj por la nacia retejo de kampanjaj oficejoj de Navalnij estis aldonitaj al la rusia ŝtata registro de blokitaj retejoj. La publika spegulo de la nigra listo, administrata de Roskomsvoboda, grupo pri ciferecaj rajtoj, konfirmas ke pluraj retejoj de Navalnij estis aldonitaj al la listo la 26-an de julio, kreskigante la nombron de blokitaj retejoj de Navalny ĝis 79.
#000008
Ekrankopio de la teamo de Navalnij ĉe ĝia Telegram-kanalo la 26-an de junio 2021, montranta mesaĝon anoncantan ke la retejo estas blokita.
#000009
¡Este recurso esta bloqueado! Sobre la base del decreto del Gobierno de la Federación Rusa 1101 del 26 de octubre de 2012, y de acuerdo con los artículos 9 y 151 de la ley federal 149-FZ del 27 de julio de 2016, “Sobre información, tecnologías de la información y protección de la información”, ¡este recurso contiene información cuya difusión en la Federación Rusa está prohibida!
#000010
Ĉi tiu rimedo estas blokita! Surbaze de la dekreto de la Registaro de la Rusia Federacio 1101 de la 26-a de oktobro 2012, kaj laŭ artikoloj 9 kaj 151 de la federacia leĝo 149-FZ de la 27-a de julio 2016, “pri informoj, informaj teknologioj kaj protektado de informoj”, ĉi tiu rimedo enhavas informojn kies disvastigo en Rusia Federacio estas malpermesata!
#000011
Laŭ Roskomnadzor, ĝi agis laŭ peto de la rusia Ĝenerala Prokurorejo, kvankam la oficiala kialo de la blokado restas nekonata. La urba kortumo de Moskvo [eo] klasifikis la Fondaĵon Kontraŭ Korupto de Aleksej Navalnij (FBK), la Fondaĵon pri Protektado de Civitanaj Rajtoj, kaj ties regionajn kampanjajn sidejojn kiel “ekstremismajn organizaĵojn”, tiel haltigante iliajn agadojn en Rusio.
#000012
La aktivula teamo de Navalnij diris ke ĉi tiu rimedo estis “atendita” kaj instigis anojn aliri la blogon de la politikisto per poŝtelefonaj programoj, ankoraŭ haveblaj al rusiaj uzantoj ĉar “ne ekzistas maniero bloki ilin”. Ili ankaŭ raportis ke la retejo de la projekto pri registrado de balotantoj, Umnoje Golosovanije (Inteligenta voĉdono), restis alirebla kaj instigis uzantojn registriĝi. La kanaloj de la teamo de Navalnij en YouTube [eo] restas ankaŭ alireblaj.
#000013
Roskomsvoboda poste trovis ke pluraj aliaj retejoj ankaŭ estis blokitaj, inkluzive de tiuj administritaj de kunlaborantoj de Navalnij, Ljubov Sobol kaj Leonid Volkov. Aliaj URL-oj en la nigra listo inkluzivas la oficialajn retejojn de la Kontraŭkorupta Fondaĵo (fbk.info), la Instruista Sindikato (teachers-union.ru) kaj la Medicina Sindikato (alyansvrachey.ru), organizaĵoj kiuj kunlaboras kun la movado de Navalnij, kaj retejoj por kontraŭkoruptaj projektoj de Navalnij, RosZKH kaj RosYama.
#000014
Nuntempe, Aleksej Navalnij pasigas du jarojn kaj duonon da malliberigo post kiam moskva kortumo restarigis lian punon en februaro 2021, pro supozata malobservo de lia kondiĉa liberigo en 2020, dum resaniĝo en germana kliniko post supozata venenmurdo-atenco.
#000015
Ĉi tiu artikolo estas parto de RuNet, projekto de Global Voices por interpreti la ruslingvan interreton.
#000016
Ĉi tiu artikolo venas de GV Advocacy, projekto de Global Voices kun ĝia propra retejo por defendi liberan parolon kaj kontraŭbatali cenzuron en Interreto. · Ĉiuj artikoloj
#000017
CenzuroCivitanaj komunikilojElektadoFreŝa NovaĵoInterreta aktivismoParolliberecoPolitikoTeknikaroRuNet EchoGV Advocacy
#000018
Rusiaj diplomatoj reagas al nova lingvoleĝo en Kirgizio, revenigante kolonian pasintecon
#000024
Retpoŝto (ne estos publikigata) (deviga)
#000026
Aboni komentojn de ĉi tiu artikolo per retpoŝto
#000027
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000028
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000030
Speciala danko al niaj multaj subtenantoj
#000031